open-index/open-wikipedia-markdown huggingface dataset:
Yasuo Fukuda

**Yasuo Fukuda** (, *Fukuda Yasuo*) lahir pada 16 Julai 1936 , merupakan ahli politik Jepun. Beliau adalah presiden Parti Demokratik Liberal (LDP) setelah terpilih pada 23 September 2007 , menggantikan Shinzo Abe.  Parti LDP menang majoriti di Dewan Perwakilan di mana Fukuda terpilih sebagai Perdana Menteri Jepun ke-91 pada 25 September 2007.

Pada 1 September 2008, Fukuda mengumumkan perletakan jawatannya, maka diadakan satu sidang pemilihan kepimpinan.

Fukuda adalah yang paling lama berkhidmat sebagai Ketua Setiausaha Kabinet  dalam sejarah Jepun, 1289 hari di bawah Perdana Menteri Yoshiro Mori dan Junichiro Koizumi. Beliau adalah anak bekas Perdana Menteri Jepun (Takeo Fukuda) pertama yang menyandang jawatan ini.

## Kehidupan awal
Yasuo Fukuda dilahirkan di Takasaki, Gunma dan anak sulung  kepada Perdana Menteri Takeo Fukuda. Dia sekolah di Sekolah Tinggi Azabu  dan menerima ijazah dari Universiti Waseda pada 1959.

Selepas belajar di universiti,  Fukuda bekerja di Maruzen Petroleum ( Cosmo Oil Company) . Terlibat dalam politik secara minima selama 17 tahun.  Dia telah ditempatkan di Amerika Syarikat  dari 1962 - 1964.

Ketika ayahnya Takeo Fukuda  menjadi perdana menteri dari 1976 hingga 1978 , Yasuo menjadi setiausaha politik. Dari 1978-1989 ,  beliau  menjadi pengarah  Institut Kinzai - Hal Ehwal Kewangan, bertugas sebagai pemegang amanah sejak 1996 .

## Kerjaya politik
Fukuda bertanding untuk Dewan Perwakilan pada 1990 dan menang. Pada 1997 terpilih menjadi timbalan pengarah Parti Liberal Demokrat dan menjadi Ketua Setiausaha Kabinet  kepada Yoshiro Mori pada Oktober 2000.  Tetapi meletak jawatan itu pada 7 Mei 2004  kerana dikaitkan dengan skandal sistem pencen.

Fukuda menjadi calon untuk kepimpinan LDP pada 2006 tetapi 21 Julai dia menarik diri.  Dengan itu Shinzo Abe menggantikan Junichiro Koizumi sebagai presiden  LDP dan Perdana Menteri Jepun.

Satu daripada prasyarat untuk menjadi perdana menteri ialah mestilah melawat Kuil Yasukuni. Pada Jun 2006, Fukuda  menyertai 134 pembuat undang-undang untuk mengenepikan  syarat tersebut.  Selepas Shinzo Abe bersara pada September 2007,  Fukura diwar-warkan sebagai  presiden LDP. Ini kerana LDP merupakan parti majoriti dalam Dewan Perwakilan  dan secara automatik , calon LDP menjadi perdana menteri.  Fukuda menerima sokongan kuat dari pelbagai pihak terutama dari paksi Menteri Luar, Nobutaka Machimura di mana Fukuda menjadi ahlinya. Menteri Kewangan,  Fukushiro Nukaga‎ turut berada di belakangnya. Tarō Asō merupakan pesaing bagi Fukuda.

Fukuda mempunyai peluang cerah memang  dalam pemilihan presiden pada 23 September 2007.  Tetapi Taro Aso juga ada lebih peluang. Pada 23 September 2007, Fukuda menewaskan Taro Aso  dengan 330 undi berbanding 197 undi.  Fukuda akan dilantik secara rasmi sebagai perdana menteri Jepun pada 25 September 2007.

## Rujukan

## Pautan luar
*  Laman web rasmi
Monk

***Monk*** merupakan sebuah rancangan televisyen yang mengisahkan Adrian Monk, seorang detektif yang menghidap gangguan obsesif kompulsif (OCD) dan fobia kepada semua perkara. Rancangan ini mula disiarkan pada 12 Julai 2002. Ia diterbitkan oleh USA Network dan dicipta oleh Andy Breckman.
Grawp

**Grawp** adalah gergasi rekaan yang merupakan adik tiri Hagrid, dalam siri *[[Harry Potter]]* karya J. K. Rowling.

Menurut IMDb, dalam filem *[[Harry Potter and the Order of the Phoenix (filem)|Harry Potter and the Order of the Phoenix]]* Grawp akan ditampilkan sepenuhnya dengan imej janaan komputer dan disuarakan oleh Tony Maudsley.

## Peranan

Dalam *[[Harry Potter and the Order of the Phoenix]]*, Hagrid membawa Grawp dari tempat asalnya iaitu habitat gergasi di gunung ke Hutan Larangan di luar Hogwarts.

Grawp dan Hagrid lahir dari ibu yang sama, gergasi Fridwulfa. Ayah Hagrid adalah seorang penyihir, sementara ayah Grawp adalah gergasi.

Grawp mempunyai ketinggian sekitar 4.9 meter (16 kaki), yang menurut Hagrid adalah ukuran yang kecil untuk seorang raksasa. Jari-jarinya sebesar bola kriket (sekitar 22.5 cm diameternya). Grawp sering menjadi mangsa buli gergasi lain kerana saiznya yang kecil, yang menyebabkan Hagrid memutuskan untuk membawanya ke Hutan Larangan. Grawp hanya mengenal beberapa perkataan bahasa Inggeris dan kelakuannya liar dan sukar diramal. Pada awalnya dia kelihatan tidak acuh dengan usaha abangnya untuk mengajarnya malah lebih banyak menumbangkan pokok-pokok.

Dalam pemunculan pertamanya di Hutan Larangan, Grawp dikawal oleh Hagrid yang mengikatnya ke beberapa batang pokok. Setelah dipecat oleh Pegawai Penyoal Siasat Hogwarts, Dolores Umbridge, Hagrid meninggalkan Hogwarts bagi meneruskan pekerjaannya untuk Kumpulan Phoenix dan meninggalkan Grawp lalu meminta Harry Potter, Hermione Granger, dan Ron Weasley untuk menjaganya. Hal yang sangat mengejutkan mereka adalah ketika mereka terperangkap antara para sentora, Grawp membantu dan berjawa menghalau perhatian para sentora itu daripada Harry dan Hermione.

Dalam *[[Harry Potter dengan Putera Berdarah Kacukan]]*, Grawp berpindah ke gunung dan kelakuannya semakin membaik. Dia juga menghadiri pengkebumian Albus Dumbledore bersama Hagrid yang sudah bersikap sopan dan tenang berbanding sebelumnya, dan turut berpakaian formal. Dia juga kelihatan sudah memahami emosi, setidaknya secara luas, seperti ditunjukkan kelakuannya menepuk-nepuk Hagrid untuk menenangkannya.

Dalam Peperangan Hogwarts, Grawp turut membantu Hagrid dan Hogwarts untuk memerangi Voldemort dan Death Eater.

## Pautan luar
*   di Harry Potter Wikia.
*  Konfirmasi pemilihan pemain di HPANA
Crookshanks

**Crookshanks** adalah kucing peliharaan Hermione Granger dalam novel cereka *[[Harry Potter]]*. Hermione membeli Crookshanks dalam buku ketiga, *[[Harry Potter dengan Banduan Azkaban]]*. Crookshanks digambarkan memiliki bulu berwarna perang jingga, ekor seperti botol, dan berkaki pendek gemuk. Mukanya juga kelihatan seperti dipenyek, yang diiilhamkan dari seekor kucing yang dilihat oleh J. K. Rowling yang memiliki muka sepertinya iaitu seolah-olah seleper dinding (kemungkinan kucing parsi).

Hermione membeli Crookshanks di kedai binatang peliharaan di Diagon Alley kerana kasihan tiada seorang pun yang mahu membelinya disebabkan mukanya yang seperti itu. Namun, tanpa memandang alasannya itu, Hermione kemudian menjadi sangat rapat dengan kucingnya dan sebaliknya hinggakan kehadiran Crookshanks di sesuatu tempat membolehkan Harry tahu akan kehadiran Hermione di situ.

Crookshanks juga memiliki keturunan haiwan ajaib Kneazle yang mempunyai kepintaran sehingga ia mampu mengenalpasti perbezaan antara Animagus seperti Scabbers belaan Ron. Sirius Black yang juga Animagus dapat meyakinkan Crookshanks untuk membantunya kerana sifat kucing itu. Ketika Ron mendapat burung hantu, dia turut meminta Crookshanks mengenalpasti untuknya.

Crookshanks juga memiliki kebencian terhadap penipuan dan pembohongan. Binatang ini akan merenung seolah-olah tidak setuju ketika Harry dan Ron ingin mengabaikan kerja rumah mereka, dan mengingatkan mereka akan Hermione.

Nama "Crookshanks" bermaksud "tulang kering yang bengkok". Kucing ini digambarkan memiliki kaki yang bengkok dalam pemunculan pertama kalinya dalam siri ini.

## Pautan luar
*  Maklumat tambahan tentang Crookshanks dari J.K. Rowling
Tarian Limbai

**Tarian Limbai** merupakan satu tarian tradisional suku kaum Bajau, Sabah. Tarian Limbai biasanya ditarikan ketika menyambut ketibaan pengantin lelaki yang diarak ke rumah pengantin perempuan. 

Sebaik sahaja rombongan pengantin sampai, perarakan dihentikan sementara, lalu tarian Limbai dipersembahkan di hadapan pengantin. Ia merupakan upacara khas sebagai isyarat menjemput pengantin naik ke rumah untuk melakukan istiadat ijab qabul yakni pernikahan. 

Irama dan bahasa tarian mengiringi anggota-anggota rombongan pengantin naik ke rumah. Penari-penari melambai-lambaikan selendang mereka sebagai lambang mengundang dan mengucapkan selamat datang.
Unit pemprosesan fizik

**Unit Pemproses Fizik** (**PPU**) ialah mikropemproses khas untuk mengendalikan kiraan fizik, termasuklah dalam enjin fizik permainan-permainan video. Contoh-contoh kiraan melibatkan PPU termasuklah dinamik jasad tegar, dinamik jasad lembut, pengesan perlanggaran, dinamik bendalir, simulasi rambut dan kain, and hancuran objek.

SPARTA and HELLAS merupakan PPU pertama.

## Lihat juga
* Senarai permainan mengunakan enjin fizik

## Rujukan

## Pautan luar
* Laman utama AGEIA 
* Laman AGEIA Pemproses Physx 
* Laman Berita dan Informasi Planet PhysX 
* PC Hardware: Wawancara AGEIA PhysX  
* PC Perspective: Pretonton Unit Pemproses Fizik AGEIA PhysX
Queensbay Mall

**Queensbay Mall** ialah sebuah pusat beli-belah yang terletak dalam kawasan George Town di negeri Pulau Pinang, Malaysia. Terletak di kawasan pinggir bandar Bayan Lepas, pusat beli-belah ini dibuka kepada orang ramai pada tahun 2006. Ia meliputi keluasan binaan kasar sebanyak  dan mempunyai lebih daripada 400 unit kedai yang tersebar di lima tingkat, menempatkan pelbagai jenama antarabangsa yang terkenal. Penyewa utama pusat beli-belah ini ialah AEON, dan kompleks Golden Screen Cinemas turut terletak di tingkat atasnya. Kemudahan tempat letak kereta disediakan di aras bawah tanah dan bangunan bertingkat untuk kemudahan pengunjung.

Sejak pembukaannya pada tahun 2006, Queensbay Mall telah menjadi antara pusat runcit utama di Pulau Pinang, dan bersaing secara langsung dengan pusat beli-belah lain yang lebih lama seperti Gurney Plaza. Kedua-dua Queensbay Mall dan Gurney Plaza dikendalikan oleh CapitaMalls Asia, anak syarikat kepada CapitaLand yang berpangkalan di Singapura.

Tapak Queensbay Mall pada asalnya merupakan lokasi terbengkalai bagi projek Bayan Bay Mall yang dibangunkan oleh Bayan Bay Development Sdn. Bhd., usaha sama antara Anson Perdana Bhd (70%) dan Perbadanan Pembangunan Pulau Pinang (30%). Apabila Anson Perdana Bhd mengalami masalah kewangan pada tahun 1998 akibat krisis kewangan Asia 1997 dan kemudiannya dibubarkan, projek tersebut hanya siap 60%. Kumpulan CP yang diketuai oleh pengerusi eksekutif Tan Chew Piau mengambil alih pada tahun 2003 dan menghidupkan semula projek tersebut pada Jun 2005, dan dinamakan semula sebagai Queensbay Mall.
## Kedai Runcit
Pusat beli-belah ini mempunyai lima tingkat dan kawasan boleh disewa bersih seluas , menjadikannya yang kedua terbesar di George Town selepas Gurney Plaza. Dengan lebih 400 unit kedai, pusat ini menarik pelbagai jenama antarabangsa terkenal untuk membuka cawangan mereka di sini. Antara jenama yang terdapat di Queensbay Mall ialah kedai buku popular Popular, jenama fesyen seperti Calvin Klein, Forever 21, Guess, Timberland, Giordano, Body Glove, Levi's, H&M, Lacoste, Uniqlo, dan Padini, serta jenama perabot rumah Harvey Norman.

Selain itu, terdapat pelbagai restoran, kafe dan gerai makanan di dalam Queensbay Mall, termasuk Starbucks, The Coffee Bean & Tea Leaf, J.CO Donuts, Nando's, Haidilao, Häagen-Dazs, Mixue, Chagee dan Tealive.

Penyewa utama pusat beli-belah ini ialah AEON, yang mengendalikan pasar raya dan kedai pakaian di empat tingkat terendah.

## Hiburan
Queensbay Mall menawarkan pelbagai pilihan hiburan. Yang paling terkenal ialah Golden Screen Cinemas yang terletak di tingkat paling atas, dengan lapan panggung wayang. Cawangan ini merupakan cawangan utama kedua Golden Screen Cinemas di Pulau Pinang.

## Pautan luar
* Laman web rasmi Queensbay Mall
* laman web rasmi Queensbay
Rumah Agam Cheong Fatt Tze

**Cheong Fatt Tze Mansion** terletak di 14 Lebuh Leith, 10200 George Town, Pulau Pinang, Malaysia. Dinding luaran biru-biru nila rumah ini menjadikannya sebuah binaan yang menyerlah di kawasannya. Rumah Agam Cheong Fatt Tze ini dibina pada sekitar 1880-an dan dimiliki oleh Cheong Fatt Tze. Ia merupakan rumah paragigm Cina tradisi - rumah berlaman dengan 38 bilik, yang dibina menurut Feng Syui yang baik. 

Rumah agam yang dibina oleh Cheong Fatt Tze pada penghujung abad ke-19 ini mempunyai 38 buah bilik, 5 bidang laman dalam diturap granit, 7 batang tangga dan 220 buah tingkap beram balak vernakular. Ciri-ciri lain dlaam rumah ini termasuk tingkap beram Gothik, hasil porselin potong dan tampal Cina, jubin lantai Stoke-on-Trent, kerja besi tuang Scotland dan kaca berwarna Art Nouveau. Kebanyakan aspek rumah agam dibinar berasaskan prinsip Feng Syui.

Rumah agam ini kini digunakan sebagai hotel dan juga muzium  sebagai sebahagian projek pemulihan rumah ini. 

Satu babak dalam filem Perancis bertajuk "Indochine" yang dibintangi Catherine Deneuve pernah difilemkan dalam rumah ini.

Rumah Agam Cheong Fatt Tze ini turut memiliki perpustakaan, dewan istiadat, laman dan taman. Berhadapan dengannya terdapat lima rumah kedai bewarna biru yang sebelumnya merupakan rumah pembantunya.

## Anugerah
*Anugerah Seni Bina Kebangsaan Malaysia untuk Pemuliharaan 1995
*Anugerah Pemuliharaan Warisan Paling Cemerlang UNESCO 2000
*Anugerah Cemerlang 'Tarikan Pelancong Terbaik 2003' - Kementerian Kebudayaan, Seni dan Pelancongan Malaysia
*Anugerah Kecvemerlangan ASEANTA 2004; Usaha Pemeliharaan Kebudayaan ASEAN

## Pautan luar
*Laman web rasmi
Labu (nyahkekaburan)

**Labu** boleh juga merujuk kepada: 

## Hidupan
* Labu, sejenis tumbuhan dalam keluarga Cucurbitaceae
** Labu manis, beberapa spesies dan varieti bagi *Cucurbita* 
* Siput labu, siput nunam spesies *Haustellum haustellum*

## Tempat
* Labu, Brunei, mukim di Daerah Temburong, Brunei Darussalam
* Labu, Negeri Sembilan, mukim di Daerah Seremban, Negeri Sembilan, Malaysia
* Labu (kawasan negeri), kawasan pilihan raya negeri di Negeri Sembilan
* Labu, Puding Besar, Kepulauan Bangka Belitung, Indonesia

## Lain-lain
* Labu (bekas), bekas air yang berbentuk labu
** Labu sayong, bekas air tembikar dari Mukim Sayong
* Bahasa Labu, bahasa Austronesia di Papua New Guinea
* Kubah bawang di puncak masjid
Ekspedisi Ekstrem Tujuh Benua

**Ekspedisi Ekstrem Tujuh Benua** dengan basikal mulai 23 Mei 2007 oleh **Muhamad Muqharabbin Mokhtarrudin** melibatkan 22 negara . Latihan intensif telah diadakan  Majlis Sukan Negara bermula Februari 2007 sehingga 20 Mei 2007.

Ekspedisi Ekstrem Tujuh Benua mengambil masa dua tahun enam bulan bermula 23 Mei 2007 hingga 30 Ogos 2009, meliputi empat fasa:

: **Fasa 1:** Ekspedisi berbasikal merentasi 22 negara
: **Fasa 2:** Mendaki lima puncak tertinggi dunia
: **Fasa 3:** Berenang merentasi Selat Inggeris 
: **Fasa 4:** Penjelajahan ke Kutub Utara dan Kutub Selatan.
Fizik atom, molekul, dan optik

**[[Fizik]] [[Atom]], [[molekul]], and [[optik]]** merupakan kajian hubungan jisim-jisim dan cahaya-jisim pada skala atom tunggal atau struktur yang mengandungi beberapa atom. Tiga bidang ini digolongkan sekali kerana perkaitan mereka, persamaan kaedah yang digunakan dan kelaziman skala tenaga yang padan. Ketiga-tiga bidang ini merangkumi fizik klasik dan kuantum.

## Fizik Atom

Fizik atom mengkaji tindakan elektron dalam atom. Cabang fizik ini berasingan dengan fizik nuklear walaupun kesatuannya dalam kesedaran awam. Fizik atom tidak berkaitan dengan kajian proses antara nuklear, walaupun ciri nukleus mampu menjadi penting dalam fizik atom. Kajian terkini menumpukan pada aktiviti dalam kawalan kuantum, penyejuk dan perangkap atom dan ion, dinamik perlanggaran suhu rendah, kelakuan keseluruhan atom dalam gas (sistem degenerat Pengkondensan Bose-Einstein dan Fermi pekat), kepersisan ukuran pemalar asas, dan kesan elektron pada struktur dan dinamik.

## Fizik Molekul

Fizik molekul menumpukan struktur multi atom dan interaksi luar serta dalam dengan jisim dan cahaya.

## Fizik Optik

Fizik optik adalah berbeza dengan optik kerana ia bukan menumpukan kawalan bidang cahaya klasik oleh objek makroskopik, tetapi pada ciri asas bidang optik dan hubungannya dengan jisim dalam skala mikroskopik.
Apep

Di mitos Mesir, **Apep** (Apepi, dan Aapep, atau Apophis di Yunani) yang merupakan syaitan kegelapan. Ia diwakili sebagai ular besar dengan kuasa mistik yang merupakan musuh Dewa Ra.

Apophis tinggal dalam air di Nun, wilayah kosmologi huru-hara, dalam dalam air kayangan Sungai Nil, entiti semangat yang digambarkan dalam teks keugamaan Mesir Kuno. Setiap hari dia cuba menghentikan Ra dari laluan yang ditetapkan melalui langit. Dalam sesetengah tradisi, Apophis merupakan bentuk Ra yang telah disingkirkan, mitos yang menjelaskan kekuatan makhluk tersebut. 

Apophis dianggap ancaman sah pada Ra oleh penduduk Mesir kuno. Pada hari matahari tersorok, terutama pada hari ribut, penduduk mengambil ketiadaan matahari sebagai tanda Apophis telah menelan Ra dan Bot Surianya. Bagaimanapun, Apophis tidak pernah mendapat kemenangan berpanjangan, kerana doa paderi dan pengikutnya. Dokumen upacara, “Buku bagi menjatuhkan Apophis,” dan “Buka Mengetahui Bagaimana Ra Wujud dan Bagaimana Menjatuhkan Apophis” telah dijumpai di Karnak, dan dalam Papyrus Bremner-Rhind, dan mengandungi daftar nama rahsia ular yang akan mencederakannya jika disebut kuat-kuat dan pilihan hymn yang dinyanyikan bagi menyambut kemenangan Ra.

Siri serangan ganas dilakukan pada Apophis setiap kali ular tersebut dikalahkan, tetapi dia kembali mendapat kekuatan pada pagi berikutnya, gambaran kejahatan yang sentiasa bersedia menyerang yang benar. Apophis merupakan personifikasi kegelapan dan kejahatan.

## Pautan luar
* http://www.thekeep.org/~kunoichi/kunoichi/themestream/apep.html  
* Mesir: Mitos - Apep
Patricia Wettig

**Patricia Wettig** (dilahirkan 4 Disember 1951) ialah pelakon dan pensyair A.S. yang pernah tercalon dalam Anugerah Emmy.

## Biografi

### Kehidupan peribadi

Wettig merupakan seorang daripada tiga adik-beradik perempuan, yang dilahirkan di Cincinnati, Ohio kepada Florence Morlock dan Clifford Neal Wettig. Dia membelajar di Universiti Ohio Wesleyan dan Universiti Temple pada 1975. Dia telah terus belajar, mendapatkan M.F.A. dalam menulis pantun-pantun dari Kolej Smith pada 2001. Wettig berkahwin dengan pelakon dan penerbit Ken Olin; mereka ada dua anak-anaknya, Clifford (lahir 1983) dan Roxanne (lahir 1986).

### Kerjaya

Walaupun Wettig telah belakon di banyak filem-filem, dia terkenal dengan kerjanya di televisyen. Antara satu daripadanya, beliau menyampaikan banyak anugerah dalam lakonannya sebagai Nancy Krieger Weston di siri televisyen ABC, *[[thirtysomething]]*. Dia juga memainkan di program televisyen *[[St. Elsewhere]]*. Tambahnya, Wettig memuncul dalam siri-siri televisyen yang popular dalam 1980-an dan 1990-an, termasuklah *[[L.A. Law]]*, *[[Frasier]]*, *[[Hill Street Blues]]*, dan *[[Remington Steele]]*.

Wettig menjadi pelakon utama di siri televisyen yang muncul di September 2006, *[[Brothers & Sisters|Brothers &amp; Sisters]]*, memainkan lakonan sebagai Holly Harper. Dia juga telah mempunyai lakonan sebagai Judy Barnett on *[[Alias]]*, yang diterbitkan dan diarahkan oleh Ken Olin. Sebelum terlibat dengan produksi *Brothers &amp; Sisters*, Wettig pernah memainkan peranan sebagai Caroline Reynolds menerusi drama televisyen terbabitan FOX, *[[Prison Break]]*.

## Pencapaian

* 1991: Anugerah Golden Globe Award - Best Performance by an Actress in a TV-Series (*[[thirtysomething]]*) (tie)
* 1991: Anugerah Emmy untuk Outstanding Lead Actress in a Drama Series (*[[thirtysomething]]*)
* 1990: Anugerah Emmy untuk Outstanding Lead Actress in a Drama Series (*[[thirtysomething]]*)
* 1988: Anugerah Emmy untuk Outstanding Supporting Actress in a Drama Series (*[[thirtysomething]]*)

## Rujukan

## Pautan luar

* 
*
Labu (bekas)

**Labu** ialah bekas air, sejenis alat untuk menyimpan air, terutama pada zaman dahulu. Biasanya labu dibuat daripada tembikar atau tanah liat aluvium yang dibakar. Labu begitu popular sebelum adanya industri kaca, besi dan plastik. 

## Jenis
Ada beberapa jenis labu di Malaysia dan di seluruh dunia. Biasanya  berbentuk:
* Labu leher panjang seperti Labu Sayong.
* Labu leher pendek
* Labu buntut bulat
* Labu buntut bujur
* Labu buntut leper
Pemberontakan 8888

**Pemberontakan 8888** berlangsung di Yangon, Myanmar pada 8 Ogos 1988 dan berakhir pada 19 September 1988. Pemberontak yang terdiri daripada pelajar-pelajar universiti mahukan demokrasi selepas satu rampasan kuasa tentera berdarah. Selepas krisis itu, pemimpin pembangkang Aung San Suu Kyi menjadi ikon rakyat Myanmar.

## Sejarah
Pemberontaan 8888 adalah pemberontakan terbesar pernah diadakan di Myanmar. Tercetus di bandar raya Yangon oleh para pelajar universiti dan kemudian disertai rakyat biasa dan para sami Buddha, kaki tangan kerajaan, tentera laut Myanmar, tentera udara, pegawai kastam, guru-guru dan kakitangan hospital. 

Kerajaan Myanmar pimpinan Jeneral Ne Win telah digulingkan oleh pihak tentera . Pihak tentera telah melaksanakan pemerintahan ala tentera di bawah ketua komander, Jeneral Saw Maung. Bagi menyuraikan demonstrasi, tentera telah membunuh ribuan orang awam termasuk pelajar dan sami Buddha.

Sebelum kebangkitan 8888, Myanmar merupakan negara tertutup di bawah Jeneral Ne Win sejak 1972. Pada November 1985, pera pelajar telah bersama-sama boikot keputusan kerajaan berkaitan kertas mata wang Myanmar. 75,35 dan 25 kyat.

Mengikut kajian Institut Teknologi Rangoon (sekarang Universiti Teknologi Yangon), tentera telah membunuh aktivis pelajar bernama Phone Maw di hadapan bangunan utama universiti tersebut. Pembunuhan ini menyebabkan protes yang lebih besar bermula 8.8.88. Ne Win mengarahkan tentera menembak ke arah sesiapa yang berdemonstrasi.

Tatmadaw (Angkatan Tentera Myanmar) telah menembak para pelajar yang sedang berarak di Jambatan Merah. Jambatan itu dipenuhi dengan darah merah para pelajar.

Tidak kurang 300 penyokong NLD termasuk 200 pekerja parti dan 15 ahli parlimen telah ditangkap. Ramai lagi yang menyeberang ke sempadan Thailand.

Pada 1995, filem Beyond Rangoon telah diterbitkan. Filem ini berdasarkan kisah benar semasa kebangkitan pelajar itu terjadi.

Kini ramai rakyat Myanmar mengenang semula tragedi itu. Mereka membawa sepanduk 'Darah 8888, Bebaskan Myanmar'.
Pokok Tembikai Madu

**Pokok Tembikai Madu** merupakan sejenis pokok menjalar yang menghasilkan buah yang sedap dimakan. Buahnya manis dan berair, dengan rongga besar di tengah-tengah. Buah tembikai madu mempunyai kulit yang nipis dan berisi tebal yang boleh dimakan. Terdapat banyak biji benih yang lekat dengan serat di bahagian dalam buah.

## Pautan luar
*
Maktab Rendah Kebangsaan

**Maktab Rendah Kebangsaan** (singkatan **NJC**) ialah maktab rendah tertua di Singapura. Sebagai salah satu maktab rendah yang terulung di Singapura, ia diasaskan dalam tahun 1969 untuk menyatupadukan serta meningkatkan pendidikan pra-universiti di Singapura, dimana para pelajar yang berkebolehan berpeluang untuk menduduki Peperiksaan Peringkat Lanjutan (GCE 'A' Level) Singapura-Cambridge dalam masa dua tahun. Pertubuhan NJC juga menandakan satu tamadun dalam cara pendidikan pra-universiti dengan pengambilan guru-guru pakar serta sistem pengajaran 'lecture-tutorial' di mana cara pendidikan di universiti dicerminkan. Sejak itu, NJC terkenal sebagai antara institusi-institusi pengajian terhormat di Singapura yang berjaya mendidik dan mengeluarkan sarjana biasiswa yang memegang biasiswa terulung seperti Biasiswa Presiden (President's Scholarship) antara lain-lain. Kebanyakan pelajar-pelajar NJC meneruskan pendidikan mereka di menara gading samada di Singapura atau di luar negeri, dan ramai akhirnya menjadi pemimpin dalam bidang-bidang tersindiri.

Tidak seperti maktab-maktab rendah lain, NJC tidak mempunyai penggabungan dengan sekolah menengah manapun. Malah, NJC berusaha untuk mengambil dan mendidik para pelajar dari pelbagai latar belakang tanpa mengira bahasa, bangsa atau agama. Hal ini boleh dilihat dari bagaimana NJC ialah maktab rendah yang pertama untuk mengabungkan aliran-aliran bahasa yang berlainan kedalam satu aliran yang menggunakan Bahasa Inggeris sebagai bahasa am. Secara umumnya, demografi para pelajar NJC terdiri dari pelajar-pelajar Singapura serta pelajar-pelajar luar negeri. Walaupun kebanyakan para pelajar luar negeri berasal dari negara-negara ASEAN seperti Vietnam, Indonesia, Malaysia dan Thailand sebagai biasiswa ASEAN, ramai juga berasal dari negara-negara seperti China, India, Hong Kong dan Korea. Selain itu, NJC juga telah berkali-kali menjadi tuan rumah kepada para pelajar dari negara Jerman, Jepun, China dan Taiwan dalam program-program penukaran dan pendalaman, di mana beberapa pelajar dari negara-negara tersebut mengambil keputusan untuk meneruskan pelajaran mereka di NJC sama ada untuk beberapa semester, atau sehingga ke akhir. Kenyataan ini membuktikan azam NJC untuk menjadi sebuah "Maktab Bangsa" (College of the Nation) yang bangga dengan kepelbagaiannya.

Pada tahun 2004, NJC sekali lagi menjadi maktab rendah Singapura yang pertama dalam mengasaskan sebuah Program Bersepadu (Integrated Programme atau IP) 4-tahun khas untuk para pelajar berkebolehan tinggi. Para pelajar program ini memasuki NJC pada peringkat Menengah Tiga dan tidak perlu menduduki Peperiksaan Peringkat Am (GCE 'O' Level) Singapura-Cambridge dengan sepenuhnya untuk menduduki Peperiksaan Peringkat Lanjutan (GCE 'A' Level) Singapura-Cambridge di akhir tahun keempat. Oleh itu, para pelajar IP mempunyai banyak peluang untuk menceburi bidang-bidang pilihan mereka dengan secara mendalam - sesuatu yang amat susah untuk dicapai dalam aliran pendidkan tradisional.

## Pautan luar
*
Perangkap laju

**Perangkap laju** adalah istilah yang digunakan bagi operasi penguatkuasaan had laju yang dilakukan oleh pihak polis. Selain itu juga, ia boleh merujuk kepada lokasi di sepanjang jalan raya atau lebuh raya yang menempatkan kamera perangkap laju.. Terdapat beberapa batang jalan raya atau lebuh raya yang sangat terkenal sebagai kawasan perangkap laju melalui bilangan saman perangkap laju yang tinggi di kawasan tersebut. Oleh yang demikian, terdapat banyak pihak yang menganggap saman perangkap laju diadakan oleh pihak berkuasa "bagi mengaut keuntungan" dan bukannya "bagi mencegah kemalangan jalan raya".

## Bagaimana operasi perangkap laju dilaksanakan

Perangkap laju boleh dilakukan sama ada dengan menempatkan anggota polis dengan radar pengesan kelajuan ataupun dengan menggunakan kamera pengesan kelajuan yang boleh mengesan pesalah secara automatik tanpa perlu menempatkan anggota polis di tempat berkenaan. Kedua-dua alat berkenaan menggunakan prinsip kesan Doppler bagi mengukur kelajuan kenderaan dengan tepat.

Sungguhpun demikian, terdapat segelintir pemandu yang berupaya menangkis peralatan sedemikian melalui alat pengesan radar. Alat pengesan radar diharamkan di kebanyakan negara, dan pihak polis juga turut dibekalkan dengan "pengesan alat pengesan radar" (RDD; Radar Detector Detector) bagi menangkis peralatan sedemikian.

Meter laju yang digunakan pada kenderaan biasanya mengukur kelajuan sama ada daripada pusingan roda ataupun aci pemacu akhir di dalam sistem transmisi. Sungguhpun demikian, ukuran kelajuan oleh meter laju biasanya adalah kurang tepat kerana beberapa faktor seperti saiz roda dan beban spring tidak mempengaruhi bacaan kelajuan. Oleh itu, biasanya terdapat sedikit selisih antara bacaan meter laju kenderaan dengan bacaan pada radar pengesan kelajuan yang digunakan oleh pihak polis.

## Perangkap laju di Malaysia
Di Malaysia, operasi perangkap laju adalah salah satu operasi yang sering dilakukan oleh Polis Diraja Malaysia sebagai satu langkah pencegahan untuk menghalang pengguna jalan raya daripada memandu melebihi had laju. Mereka yang bersalah memandu melebihi had laju biasanya akan ditahan di dalam sekatan jalan raya yang dibuat tidak jauh daripada lokasi perangkap laju, ataupun menerima saman secara pos ("saman ekor"). Perlaksanaan "saman ekor" pernah beberapa kali mencetuskan kontroversi apabila terdapat beberapa pemandu yang tidak bersalah tiba-tiba menerima saman trafik; ada kalanya dengan kelajuan dikesan yang tidak masuk akal (contohnya apabila sebuah Perodua Kancil disaman pada kelajuan 200km/j).

## Rujukan

## Lihat juga
* Had laju
Junichiro Koizumi

ialah seorang ahli politik Jepun yang berkhidmat sebagai Perdana Menteri negara tersebut dari tahun 2001 sehingga 2006.

Koizumi yang dipandang sebagai seorang pemimpin yang degil dalam Parti Demokratik Liberal (LDP) ini menaikkan nama beliau sebagai seorang pembaharu ekonomi yang menumpu perhatian beliau kepada hutang kerajaan Jepun serta penswastaan perkhidmatan pos negara ini. Pada tahun 2005, Koizumi membawa LDP kepada kejayaan memenangi antara majoriti yang terbanyak dalam parlimen dalam sejarah Jepun moden.

Koizumi juga meraih perhatian dunia dengan menghantar Angkatan Pertahanan Diri Jepun ke Iraq, menjadikannya penghantaran tentera Jepun ke luar negara buat julung kalinya sejak Perang Dunia II, dan lawatan-lawatan beliau ke Kuil Yasukuni yang mengakibatkan ketegangan hubungan Jepun dengan China dan Korea Selatan.

## Pautan luar

* Ucapan dan Pernyataan Kementerian Luar Negeri Jepun oleh Perdana Menteri Junichiro Koizumi 
* Profil Perdana Menteri Koizumi 
* Laman sesawang rasmi Kuil Yasukuni
Krakatoa: The Last Days

***Krakatoa - The Last Days*** adalah doku-drama BBC diarah oleh Sam Miller dan berasaskan pilihan account saksi pada letusan gunung berapi Krakatau dengan percubaan untuk memberitahu cerita salah satu bencana alam yang amat membinasakan untuk manusia. Ia telah - dan adalah - letusan gunung berapi yang terkuat dalam sejarah (setelah Tambora hanya 68 tahun sebelum itu), meletus lebih dari 18 kilometer padu tephra lebih kurang daripada 48 jam, dan membunuh 36,500 jiwa. Suatu separuh jalan cerita (*subplot*), ternamanya Rogier Verbeek (dilakon oleh Kevin McMonagle), seorang ahli geologi Belanda yang telah mengajikan kawasan itu dua tahun terdahulunya dan meletakkan asas untuk vulkanologi moden dengan pengajiannya setelah letusan, menambahkan sentuhan sains dan peta berguna untuk CGI yang secara menyakinkan menggambarkan awan, keruntuhan gunung, aliran pyroclastic dan ombak tsunami.

Juga berlakon Rupert Penry-Jones sebagai Willem Beijerinck dan Olivia Williams sebagai Johanna Beijerinck.

Siaran pertama di UK adalah pada Ahad 7 May 2006 pada pukul 21:00 BST di BBC One. Ia telah disiarkan di AS sebagai *Krakatoa: Volcano of Destruction* di Discovery Channel.

## Maklumat berkenaan

* BBC news article
* "Krakatoa: The Last Days" at the Internet Movie Database.
Angin lintang

**Angin lintang** merujuk kepada angin yang bertiup secara melintang daripada arah perjalanan. Sebagai contoh, di dalam penerbangan, angin lintang merujuk kepada konponen angin yang bertiup 90 darjah merentangi landasan kapal terbang, menjadikan pendaratan bertambah sukar dan berbahaya berbanding dengan angin yang bertiup selari dengan arah penerbangan.

Selain itu, angin lintang juga boleh berlaku di atas jambatan yang panjang ataupun di lebuh raya, yang membahayakan pemandu disebabkan daya angkat yang mungkin terhasil apabila berhadapan dengan angin lintang. Cara yang paling selamat untuk menghadapi angin lintang ialah dengan mengurangkan kelajuan kenderaan serta cuba memandu melawan arah angin lintang.

Angin lintang boleh dikira dengan mendarabkan kelajuan angin dengan sinus bagi sudut antara angin lintang dengan arah perjalanan. Contohnya, kelajuan komponen angin lintang bagi angin berkelajuan 10 knot yang datang pada arah 45 darjah daripada arah perjalanan ialah **10 kts•sin(45°)** ataupun lebih kurang **7.07 knot**.

## Lihat juga
* Angin
* Aeronautik

## Pautan luar
* Airplanes and Crosswinds oleh Bruce Miller, The Wolfram Demonstrations Project.
Lata Berkoh

**Lata Berkoh** merupakan salah satu tempat yang menarik di Taman Negara Malaysia iaitu di Ulu Tembeling, Pahang, Malaysia. Lata Berkoh merupakan tempat para pengunjung mandi manda. Di sini terdapat sebuah lata atau air terjun yang menarik. Para pengunjung boleh menikmati keheningan dan keunikan tumbuh-tumbuhan liar, hidupan liar, burung, serangga, sungai yang indah dan sebagainya. Terdapat lebih 10,000 spesies flora yang amat menakjubkan. 

## Perjalanan
Perjalanan dari jeti Kuala Tembeling di Jerantut menyusuri Sungai Tembeling ke Kuala Tahan yang memakan masa tidak kurang dua jam. Kemudian dari Jeti Kuala Tahan ke Lata Berkoh mengambil masa kira-kira 45 minit bergantung kepada keadaan air. Sekiranya musim surut, perjalanannya mengambil masa yang lebih lama kerana bot perlu ditolak untuk melepasi kawasan cetek. 

Pada musim tengkujuh, di mana air Sungai Tahan melimpahi tebing, perjalanan ke Lata Berkoh tidak dibenarkan kerana berbahaya. Perjalanan ke Lata Berkoh menggunakan bot kecil sepanjang 33 kaki. Hanya 4 penumpang dibenarkan pada satu-satu masa. Bayaran ke Lata Berkoh adalah sebanyak RM 200.00 bagi sebuah bot. Bagi pengunjung ke Lata Berkoh, mereka perlu membuat tempahan awal di kaunter penerangan. Antara kaunter tempahan yang ada adalah di AsiaCamp Resort. Perjalanan hanya 2 kali sehari iaitu pukul 9.30 pagi dan 2.30 petang. Walaubagaimanapun, waktu lain juga boleh diuruskan bergantung kepada penempahan awal.

## Rujukan
Sisaket

**Sisaket** () ialah salah satu wilayah (*changwat*) Thailand. Wilayah ini terletak di timur laut dan berbatasan dengan (dari barat mengikut arah jam) Surin, Roi Et, Yasothon dan Ubon Ratchathani. Sisaket turut berbatasan dengan negara Kemboja di bahagian selatan.
Bahasa Hakka

**Bahasa Hakka** merupakan sebuah bahasa bawah keluarga Sino-Tibet. Penuturnya adalah orang Hakka di China dan Taiwan, dan juga diaspora di Asia Timur, Asia Tenggara, dan orang-orang Cina seberang laut di seluruh dunia.

Sebagian besar orang Cina di Sabah (terutamanya Kota Kinabalu) dan Sarawak adalah penutur bahasa Hakka, tetapi juga dapat ramai orang di Semenanjung Malaysia yang memahaminya. Penutur bahasa Hakka tidak dapat saling memahami bahasa-bahasa Cina lain seperti bahasa Hokkien, bahasa Kantonis, dan lain-lainnya.

## Pautan luar

* Perbincangan Orang Hakka (Bahasa Cina)
* Keistimewaan Bahasa Hakka（Inggeris）
* Lagu-lagu Bahasa Hakka(Bahasa Cina)
* Peperiksaan Bahasa Hakka (Bahasa Cina)
* Laman Web 中華民國行政院客家委員會(Bahasa Cina)
* Pingyin dalam Bahasa Hakka(Bahasa Cina)
* Kamus Bahasa Hakka Taiwan (Bahasa Cina)
* 臺灣本土語言互譯及語音合成系統 (Bahasa Cina)
Konduktor muzik

**Konduktor muzik** ataupun **pemimpin muzik** ialah seorang pemimpin persembahan sebuah orkestra, opera, koir, konsert atau ensembel muzik .  Pengarahan menerusi cara gerak isyarat yang dapat dilihat ini ialah tindakan perlaksanaan arahan muzik menerusi seni pengawalan untuk persembahan - persembahan kumpulan pemuzik . Kebanyakan konduktor muzik di rumah-rumah opera dan dewan-dewan simfoni memegang jawatan sebagai Pengarah Muzik di tempat-tempat tersebut.

## Tatanama
Konduktor muzik utama untuk sesebuah syarikat orkestra atau opera kadangkala dirujuk sebagai   *pengarah muzik* atau *ketua konduktor*, atau dalam bahasa Jerman sebagai *kapellmeister*.  Konduktor-konduktor untuk koir pula kadang-kala dipanggil  *pengarah koral,* *pemimpin korus,* atau  *pemimpin koir,* terutamanya kepada koir-koir yang bersekutu dengan sesebuah  orkestra.

Konduktor-konduktor  untuk  pasukan ketenteraan atau lain-lain kebiasaannya digelar *pemimpin pancaragam*.  Kebiasaannya, konduktor-konduktor yang berpengalaman digelar *maestro* yang diambil dari bahasa Itali yang bermaksud pakar atau guru.

## Pautan Wikipedia bahasa Inggeris
*  Senarai konduktor muzik
*  Cheironomy

## Rujukan




## Buku rujukan
*Norman Lebrecht, *The Maestro Myth: Great Conductors in Pursuit of Power*,  Edisi ke-2,  Citadel Press 2001
*Brock McElheran, "Conducting Technique"
*Frederik Prausnitz, "Score and Podium"
*Max Rudolf, "The Grammar Of Conducting"
*Larry G. Curtis and David L. Kuehn, "A Guide To Successful Instrumental Conducting."
*Michel Faul, "Louis Jullien, musique, spectacle et folie au XIXe siècle" (edisi Atlantica, France 2006).

## Pautan luar

* Pengenalan untuk memimpin persembahan muzik 
* Konduktor muzik 
* Konduktor muzik Australia Benjamin Northey memimpin persembahan
Chainat

**Chai Nat** () ialah salah satu wilayah (*changwat*) di bahagian tengah Thailand. Wilayah ini dikelilingi oleh (dari utara mengikut arah jam) Nakhon Sawan, Sing Buri, Suphan Buri dan Uthai Thani.
Konduktor

***Konduktor*** boleh memberi banyak makna, antaranya:-

* Konduktor (pekerjaan), orang yang menjual atau memeriksa tiket di dalam bas atau kereta api.
* Konduktor muzik, orang yang memimpin persembahan sebuah orkestra, konsert muzik, simfoni atau koir.
* Konduktor atau pengalir elektrik, bahan yang dapat mengalirkan arus elektrik sama ada dalam bentuk larutan, leburan, atau pepejal. 
* Konduktor atau pengalir haba, bahan yang dapat menghantar aliran panas dengan mudah.
Nakhon Pathom

**Nakhon Pathom** (; ) merupakan sebuah kota di tengah-tengah Thailand. Bandar ini menjadi ibu negeri/wilayah Nakhon Pathom. Mercu tanda di sini iala kuil/Wat Phra Pathom Chedi. Lain-lain ialah Universiti Silpakorn dan Istana Sanam Chan.

## Rujukan
Nonthaburi

**Nonthaburi** ialah salah satu daripada wilayah (*changwat*) tengah di Thailand, terbentuk mengikut , yang dikuatkuasakan bermula 9 Mei 1946 (Khamis).

Wilayah-wilayah bersempadanan dengan wilayah Nonthaburi termasuklah (daripada utara mengikut arah jam) Phra Nakhon Si Ayutthaya, Pathum Thani, Bangkok, dan Nakhon Pathom. Nonthaburi merupakan wilayah yang terpadat selepas Bangkok. Penjara Pusat Bang Kwang juga terletak dalam wilayah tersebut.

## Geografi
Nonthaburi terletak tepat-tepat di barat laut Bangkok di Sungai Chao Phraya. Wilayah ini merupakan sebahagian daripada Kawasan Metropolitan Bangkok yang lebih besar. Di kebanyakan bahagian, ia merupakan kawasan perbandaran yang sama tara dengan ibu kotanya, dan sempadan antara kedua-dua wilayah itu hampir tidak dapat ditentukan. Tiada kawasan hutan yang wujud dalam wilayah ini.

## Nota kaki


## Rujukan
Ratchaburi

**Ratchaburi** (selalu dipendekkan **Rat'buri**, ) ialah salah satu wilayah (*changwat*) di barat Thailand. Wilayah ini bersempadan dengan (dari utara mengikut arah jam) Kanchanaburi, Nakhon Pathom, Samut Sakhon, Samut Songkhram dan Phetchaburi. Di bahagian barat, wilayah ini berbataskan negara Myanmar.
Naka

**Naka** adalah sebuah pekan kecil yang terletak di daerah Padang Terap, Kedah Darul Aman. Naka diambil sempena "Na" bermakna 'Kubang' dan "Ka" nama sejenis pokok herba iaitu "lengkuas" atau 'kha" bermaksud sejenis rumput "juluk". Memandangkan satu tempat yang sama maka, maka Kubang Juluk disebut dalam bahasa melayu dan Naka dalam bahasa Siam Kedah. Pekan Naka terletak di timur bandar raya Alor Setar dan bandar Pokok Sena dan di selatan Kuala Nerang. Dahulunya pekan Naka terletak di Kampung Kubang Julok dan dikenali sebagai "Naka Lama" dan Pekan Naka sekarang asalnya bernama 'Simpang'.
Ryan Giggs

**Ryan Joseph Wilson Giggs** OBE (lahir **Ryan Joseph Wilson Giggs** pada 29 November 1973 di Cardiff) merupakan seorang mantan pemain bola sepak Wales yang sedang bermain untuk Manchester United dari 1988 hingga tarikh pensiun diakhir tahun 2013 dia telah mencetak rekord sebanyak 963 kemunculan & 168 Gol, dan merupakan bekas pemain kebangsaan Wales sebelum bersara pada 2 Jun 2007. Giggs telah dianugerahkan OBE dalam senarai anugerah keputeraan Ratu 2007, bersama-sama bekas rakan sepasukannya, Teddy Sheringham, yang telah menerima MBE.

## Rujukan
Louis Saha

**Louis Laurent Saha** (lahir 8 Ogos 1978 in Paris, Perancis) merupakan anak petani berbangsa Perancis yang berjaya menukar kerjayanya menjadi pemain bola sepak. Beliau menjadi kebanggaan para petani berketurunan Guadaloupe di seluruh dunia. Beliau dikatakan berasa gembira kerana menyertai gergasi  Inggeris iaitu, Manchester United . 

## Rujukan
Louis Saha: A career profile with pictures 

## Pautan luar
* 
* FootballDatabase provides Louis Saha's profile and stats
Patricia Arquette

**Patricia T. Arquette** (dilahirkan 8 April 1968) merupakan seorang pelakon Amerika Syarikat yang pernah dicalonkan bagi Anugerah Emmy dan Anugerah Golden Globe.

## Biografi

### Kehidupan awal

Arquette dilahirkan di Chicago, Illinois dan dibesarkan di Virginia dan California, anak perempuannya ialah Mardi Olivia (Nowak), seorang pelakon, penyair, guru dan pakar terapi, dan Lewis Arquette, seorang pelakon.

### Kerjaya

## Rujukan

## Pautan luar

*
Hideki Tōjō

**Hideki Tojo** (Kyūjitai: ; Shinjitai: ; **) (30 Disember 1884 &ndash; 23 Disember 1948) ialah seorang Jeneral dalam Tentera Darat Imperial Jepun (IJA) dan juga Perdana Menteri Jepun  yang ke-40 ketika kebanyakan tempoh Perang Dunia II, dari 18 Oktober 1941 hingga 22 Julai 1944. Tojo selaku salah seorang daripada ahli fikir nasionalisme dan juga penyokong perang terhadap China dan negara-negara lain itu dihukum mati kerana jenayah perang selepas tamatnya perang dan dihukum gantung selepas satu undian oleh hakim-hakim Tribunal Tentera Antarabangsa bagi Timur Jauh.

## Pusaka
Makam peringatan Tojo terletak di sebuah kuil di Hazu, Aichi, dan beliau juga antara yang diabadikan dalam Kuil Yasukuni yang penuh kontroversi. Tojo meninggalkan sebilangan keturunannya, termasuk cucu perempuannya, Yuko Tojo, seorang aktivis sayap kanan dan calon harapan politik yang mendakwa bahawa perang Jepun merupakan perang pertahanan diri dan adalah tidak adil bagi datuknya untuk didapati sebagai seorang penjenayah perang Kelas A. Anak lelaki kedua Tojo, Teruo Tojo, yang mereka pesawat pejuang dan penumpang ketika dan selepas perang, kemudiannya berkhidmat sebagai seorang eksekutif di Mitsubishi Heavy Industries.

## Pautan luar
* Biografi Hideki Tojo.
* Hideki Tojo Quotes
* Trial Watch 
* Address by Tojo Hideki, Premier of Japan
Dag Hammarskjöld

**Dag Hjalmar Agne Carl Hammarskjöld** ( [,  dag ha.mar.huĕld], 29 Julai 1905 - 18 September 1961) merupakan diplomat Sweden dan Setiausaha Agung Pertubuhan Bangsa-Bangsa Bersatu ke-3. Beliau berkhidmat sejak April 1953 sebagai pemegang jawatan termuda ketika itu.

Beliau terbunuh dalam kemalangan kapal terbang di Rhodesia Utara (kini Zambia) pada September 1961 semasa dalam perjalanan menjalankan rundingan semasa Krisis Congo. Sebab sebenar beliau meninggal dunia  penuh misteri sehingga tidak dapat diputuskan sebetulnya.

Beliau satu-satunya pemenang Hadiah Keamanan Nobel secara anumerta.

## Awal hidup
Dag Hammarskjöld lahir di Jönköping, Sweden tetapi membesar di Uppsala. Beliau anak bongsu dari 4 adik-beradik kepada Hjalmar Hammarskjöld, Perdana Menteri Sweden (1914–1917) dan Agnes Almquist.

## Kerjaya dalam Sweden
Beliau menjadi setiausaha dalam Riksbank, bank pusat Sweden, pada tahun 1936. Beliau lama-kelamaan berjaya naik pangkat sebagai pengerusi Majlis Am mentadbir bank tersebut dari 1941 hingga 1948.

Beliau dilantik mengambil alih jawatan kerusi diduduki bapanya dalam Akademi Sweden pada 20 Disember 1954.

## Kerjaya dalam PBB
Setelah Trygve Lie meletakkan jawatan sebagai Setiausaha Agung PBB sebelumnya, pihak kuasa-kuasa Barat melakukan rundingan panjang dengan Kesatuan Soviet mengenai siapa yang berkelayakan untuk mengambil alih namun tidak mendapatkan hasil memuaskan. Suatu sesi perbincangan dalam kalangan ahli kekal diadakan pada 30 Mac 1953 di mana duta Perancis Henri Hoppenot mengusulkan 4 orang calon berkemungkinan termasuk Dag Hammarskjöld. Pemilihan Dag paling kurang tentangan kerana pendekatannya yang dilihat mampu mengelak daripada bertegang secara politik; Valerian Zorin yang mewakili pihak Soviet menganggap beliau tidak mengancam malah menyatakan kesudian mengundi untuk Dag.

## Kemalangan yang membunuh
Pada 18 September 1961, Hammarskjöld menaiki suatu penerbangan pesawat Douglas DC-6 yang berlepas dari Élisabethville (kini Lubumbashi di Republik Demokratik Congo) untuk menghadiri suatu rundingan gencatan senjata antara pihak mereka dengan askar-askar Katanga pimpinan Moise Tshombe.

### Kejadian menyusul
Kematian tiba-tiba Hammarskjöld menyebabkan kekosongan jawatan yang tidak berserahan, sehingga Majlis Keselamatan PBB melakukan undian segera yang berjaya dimenangi U Thant.

Wasiat beliau ditulis tahun 1959 mengamanahkan pustaka simpanan peribadinya kepada Perpustakaan Kebangsaan Sweden.

## Rujukan

## Pautan luar
* Laman rasmi mendian Dag bersertakan biografi, audio dan video
* Arkib mengenai Dag dalam laman arkib PBB
* Laman beliau sebagai Setiausaha Agung PBB
* Yayasan Dag Hammarskjöld
Javier Pérez de Cuéllar

**Javier Michael Pérez de Cuéllar Mahan** (lahir pada 19 Januari 1920 di Lima, Peru - 2020). Beliau seorang diplomat Peru dan bertugas sebagai Setiausaha Agung PBB ke-5 dari 1 Januari 1982 - 31 Disember 1991.

Pada 1995 beliau ditewaskan oleh Alberto Fujimori untuk jawatan Presiden Peru. Beliau adalah Menteri Luar Peru dari November 2000 hingga Julai 2001 dan ketika itu Alberto Fujimori bersara kerana terlibat dalam rasuah.Pada September 2004, beliau bertugas sebagai duta ke Perancis dan berhenti.  

Sejak kematian Kurt Waldheim pada Jun 2007, beliau adalah bekas Setiausaha Agung PBB paling kanan. Beliau belajar di Colegio San Agustín , Lima, Peru dan belajar undang-undang di Pontificia Universidad Católica del Perú.
Fesyen Victoria

Istilah "**Fesyen Victoria**" merujukkan pada fesyen pakaian zaman Victoria, atau pemerintahan Ratu Victoria (1837&ndash;1901). Ia secara terhad digunakan hanya berkenaan dengan United Kingdom dan tanah jajahannya, tetapi ia sering digunakan secara terbabas untuk merujukkan pada fesyen Barat pada zaman itu. Ia boleh juga merujukkan pada jenis gabungan dalam pakaian, hiasan rumah, perilakuan, dan akhlak, atau suatu budaya, dikatakan tersebar luas di Barat pada zaman itu.
Nancy Cartwright

**Nancy Campbell Cartwright** (dilahirkan 25 Oktober 1957 in Kettering, Ohio) merupakan pelakon suara Amerika Syarikat yang terkenal dalam merakamkan suara-suara Bart Simpson, Nelson Muntz, Todd Flanders dan Ralph Wiggum untik siri animasi yang popular, *[[The Simpsons]]*.

Cartwright dilahirkan di Dayton, Ohio kepada Miriam dan Frank Cartwright. Seorang lulusan daripada Kettering Fairmont High School (Sekolah Tinggi Kettering Fairmont), Cartwright menyertai Ohio University sebelum berpindah ke UCLA di mana beliau memperoleh ijazah dalam bidang teater. Beliau ialah murid Daws Butler (suara kepada Huckleberry Hound, Snagglepuss, Yogi Bear dan banyak lagi) dan dalam autobiografinya, Cartwright menyebut Butler sebagai mentor dan kawannya.

Cartwright berkahwin dengan Warren Murphy pada tahun 1988 dan mereka dikurniakan dua anak sebelum bercerai pada tahun 2005. Beliau menjadi anggota Gereja Scientologi  pada tahun 1989  dan mencapai peringkat Clear pada 1 Oktober 1991. Cartwright dianugerahi Anugerah Penaung Agung Scientologi selepas menderma AS$10 juta (hampir dua kali gaji tahunannya) kepada pertubuhan tersebut pada tahun  2007.

Cartwright giat menyokong banyak pertubuhan bukan untung, termasuk Famous Fone Friends, Make-a-Wish Foundation, dan Yayasan The Way to Happiness. Beliau ialah pengasas bersama kepada "Happy House", sebuah pertubuhan bukan untung yang mengkhususkan pembinaan keluarga yang lebih baik, serta juga penyumbang kepada *[[ASIFA-Hollywood Animation Archive Project|Animation Archive Project]]* (Projek Arkib Animasi) yang dianjurkan oleh ASIFA-Hollywood. Pada bulan September 2007, Cartwright menerima Anugerah *Wish Icon* daripada Make-a-Wish Foundation kerana "komitmennya yang besar kepada misi Yayasan Make-A-Wish dari Greater Los Angeles."

Cartwright merupakan pemandu kereta stok yang terkenal dan kini sedang berusaha untuk mendapatkan lesen NASCAR.

## Rujukan


## Pautan luar

*  Nancy Cartwright Official site
*  
*